cyanic-selkie/wikianc huggingface dataset:
שומר חינם
מקור הדין והגדרותיו
חובותיהם של השומרים מתוארות במקרא. התלמוד מחלק את פרשת השומרים שבתורה לשלוש פרשיות, וקובע כי הראשונה מביניהן עניינה בשומר חינם: "'כִּי יִתֵּן אִישׁ אֶל רֵעֵהוּ כֶּסֶף אוֹ כֵלִים לִשְׁמֹר, וְגֻנַּב מִבֵּית הָאִישׁ, אִם יִמָּצֵא הַגַּנָּב יְשַׁלֵּם שְׁנָיִם: אִם לֹא יִמָּצֵא הַגַּנָּב, וְנִקְרַב בַּעַל הַבַּיִת אֶל הָאֱלֹהִים, אִם לֹא שָׁלַח יָדוֹ בִּמְלֶאכֶת רֵעֵהוּ: עַל כָּל דְּבַר פֶּשַׁע, עַל שׁוֹר עַל חֲמוֹר עַל שֶׂה עַל שַׂלְמָה, עַל כָּל אֲבֵדָה אֲשֶׁר יֹאמַר כִּי הוּא זֶה, עַד הָאֱלֹהִים יָבֹא דְּבַר שְׁנֵיהֶם, אֲשֶׁר יַרְשִׁיעֻן אֱלֹהִים יְשַׁלֵּם שְׁנַיִם לְרֵעֵהוּ:'"המשנה מפרטת מהי החובה המוטלת על כל אחד מהשומרים: "'ארבעה שומרין הן: שומר חנם והשואל, נושא שכר והשוכר. שומר חנם נשבע על הכל. והשואל משלם את הכל. ונושא שכר והשוכר נשבעים על השבורה ועל השבויה ועל המתה, ומשלמין את האבדה ואת הגנבה'."לפי דברי המשנה האחריות המוטלת על שומר חינם פחותה מזו המוטלת על שומרים אחרים. בעוד שומרים אחרים חייבים לפצות את הבעלים על נזק שנגרם לנכס בגין רשלנות מצידם, שומר החינם פטור עקרונית מפיצויים כאלה, אם יישבע שלא פשע בשמירתו על הנכס. מנגד, אם פשע – יתחייב שומר החינם לפצות את הבעלים, אם נגרם נזק לנכס: "'המפקיד מעות אצל חבירו, צררן והפשילן לאחוריו, או שמסרן לבנו ולבתו הקטנים, ונעל בפניהם שלא כראוי, חייב, שלא שמר כדרך השומרים'."
בקשת השמירה מצד בעל הנכס
המרכיב הראשון להיווצרות חיוב שמירה הוא בקשת בעל הנכס מהשומר שישמור את הנכס בעבורו. לפי המכילתא יש צורך שבעל הנכס יאמר "הילך שמור לי זה". אם אמר "עיניך בו" אין חיוב שמירה. נדרש שיהיה מובן מדברי המבקש כי מטרת הפקדת הנכס היא שמירה עבור בעל הנכס. לכן, גם אם לא אמר "שמור לי" אך מובן מהנסיבות שהוא מוסר את הנכס כדי שהשומר ישמור עליו, נוצר חיוב שמירה. כך למשל, אם בעל הנכס הפקיד את הנכס אצל השומר במקום שנועד לשמירה, הרי ברור שהוא מתכוון לבקש ממנו לשמור, ולכן נוצר חיוב שמירה. מנגד, כשאין בקשת שמירה ברורה, מקבל הנכס יהיה פטור מאחריות לנכס, גם אם בעל הנכס מסר לו את הנכס לתוך ידו. כמו כן, גם אם השומר מודיע כי בכוונתו לשמור, שלא בנוכחותו של בעל הנכס, לא נוצר חיוב שמירה. זאת כיוון שאם הודעת השומר הייתה מספיקה, לא הייתה המכילתא פוטרת אותו מאחריות במקרה שבעל הנכס אמר רק "עיניך בו". לדוגמה, כיום מצוי שאדם מתבקש על ידי עובר אורח "לשים עין" על חפץ מסוים. ביטוי זה לא נראה כבקשת שמירה והיענות לבקשה זו אינה מטילה אחריות כשומר.
הרציונל לחיוב בפשיעה
שומר חינם חייב במקרה שהנכס ניזוק בפשיעתו. ישנם מספר הסברים ליסוד המשפטי העומד מאחורי חיוב זה. הסבר אחד לחיוב הוא משום מזיק - "כל הפושע מזיק הוא". שומר חינם קיבל על עצמו את השמירה ולכן אם הנכס ניזוק הוא נחשב כזה שגרם את הנזק. לעומת זאת, ישנם פרשנים שסוברים כי רשלנות בשמירת נכס היא נזק בעקיפין "(גרמא"), ולכן אי אפשר לחייב את השומר שפשע כמזיק, משום שהמזיק ב"גרמא" פטור. על קושי זה משיבים התומכים בהסבר זה כי עקב כך שהשומר הסכים לשמור, הסכמתו כוללת התחייבות מכללא לשלם גם על נזק כזה ולכן הוא חייב. תשובה זו מבוססת על הכלל שהמתחייב לשלם על נזק "גרמא" - חייב. הסבר נוסף לחיוב שומר חינם במקרה של פשיעה הוא ההנאה של שומר חינם מן האמון שנתן בו בעל הנכס שסמך על שמירתו. בדומה לערב שמתחייב משום ההנאה שהוא נהנה מהאמון שנותן בו הנושה, כך שומר חינם מתחייב בתשלומים על פשיעתו בתמורה להנאת האמון. יש שדוחים את ההשוואה לערב משום שבניגוד לנושה שלא יכול לבקש את השבת ההלוואה לפני מועד הפירעון, בעל הנכס יכול בכל עת להשיב לעצמו את הנכס ולכן לא מסכן את עצמו באותה מידה ואין סיבה שייהנה מיתרון הטלת האחריות לנזק על השומר.
סטנדרט השמירה
המשנה קובעת כי רמת השמירה בה חייב שומר חינם לשמור היא "כדרך השומרים". ואם שמר ברמה זו, אינו קרוי "פושע" ופטור. אם לא שמר "כדרך השומרים" והנכס ניזוק- חייב. אפשר לפרש את המונח "כדרך השומרים" בשני אופנים: הראשון, שמירה לפי הנוהג המקובל, כלומר הצורה שבה נוהגים רוב האנשים לשמור נכס מסוג זה בנסיבות אלה בהתחשב בתנאי המקום והזמן. האופן השני בו ניתן לפרש את המונח מתייחס למובן הנורמטיבי, כלומר הדרך שבה ראוי לשמור. על השומר להפעיל את שיקול דעתו ולשמור לפי רמת השמירה הראויה בנסיבות המקרה, כפי הבנתו. הפוסקים נקטו בדרך הראשונה, והרמב"ן אף מדגיש כי די לשמור באופן מקובל גם אם בשמירה כזו עלול להיגרם נזק לנכס. שומר חינם לא צריך להוציא הוצאות כדי לשמור על הנכס. אך אם נעשה הסכם בתחילת השמירה לפיו השומר יוציא הוצאות על השמירה ואף אם ההסכם נעשה לאחר תחילת השמירה- השומר חייב לעשות כן, ואם לא עשה זאת חייב בפשיעה.
נזק שנגרם על ידי ועד בית
ועד בית פרסם מודעה ובה איסור על הנחת חפצים של דיירי הבניין בשטחים המשותפים, והתראה שחפצים אלו יושלכו לאשפה לאחר זמן. במועד הפינוי הורה ועד הבית למנקה להשליך את החפצים לאשפה. דיירים שראו זאת ביקשו לא להשליך את חפציהם, משום שהם יקרים והועד נעתר לבקשתם, אך שאר החפצים הושלכו. אחד מהדיירים שחפציו הושלכו תבע פיצוי עבור הנזק שנגרם לו, ועיכב את תשלומו לוועד הבית עקב כך. בית הדין נוה נוף בירושלים קבע כי אחריות וועד הבית היא כשומר חינם, ולכאורה יש לחייבם בהיזק משום שלא בסמכותם להחליט שרק חפצי חלק מהדיירים יושלכו. עם זאת, הואיל והוברר כי לא הייתה כוונת הפליה אלא טעות בשיקול דעת, נקבע שאין לחייב בחיוב אישי את ועד הבית.
תום קרמר
מדליית ארד ב-NCAA
באליפות אירופה שנערכה בברלין גרמניה באוגוסט 2014 סיים קרמר במקום 22 במשחה ל-200 מטר חופשי בתוצאה של 1:49.46 דקות, במקום 25 במשחה ל-200 מטר פרפר בתוצאה של 2:01.07 דקות ופעמיים במקום 35 במשחה ל-50 מטר פרפר בתוצאה של 24.54 שניות ובמשחה ל-100 מטר פרפר בתוצאה של 54.04 שניות. קרמר היה שותף לרביעיית השליחים 4x100 מטר חופשי ביחד עם דוד גמבורג, נמרוד שפירא בר אור ולירן קונובלוב שסיימה במקום שישי בשיא ישראלי חדש של 3:18.43 דקות, וקבע כשחיין שני ב"זינוק שליחים" תוצאה של 49.66 שניות. בשלב המוקדמות הרביעייה קבעה שיא ישראלי חדש של 3:19.95 דקות. נוסף לכך, הוא סיים במקום 11 במשחה שליחים 4x100 מטר מעורב ביחד עם דוד גמבורג, ירון שגלוב ולירן קונובלוב בתוצאה של 3:40.72 דקות. כשחיין שלישי הוא קבע בסגנון הפרפר ב"זינוק שליחים" תוצאה של 53.61 שניות.
סטפאנו פיולי
כמאמן
מילאן
דמיטרי פרפיונוב
כשחקן
כבוגר בית הספר לכדורגל של צ'רנומורץ אודסה הוא המשיך להתחנך במועדון, ושיחק במדי צ'רנומורץ במשך 7 עונות. במדיה זכה בגביע האוקראיני בכדורגל (1992, 1993/94), וסיים במקום השני בטבלת האליפות באוקראינה (1994/95, 1995/96) ועוד פעמיים סיים במקום השלישי (1992/93, 1993/94). הוא שיחק מספר חודשים בדנייפרו דנייפרופטרובסק ובשנת 1998 עבר לרוסיה.
כמאמן
את קריירת האימון שלו החל במטה האימון של נבחרת רוסיה בכדורגל עד גיל 17 בשנת 2012. לאחר מכן אימן את מועדון הכדורגל טקסטילשצ'יק מהעיר איוואנובו ותחתיו התבסס המועדון כאחד ממועדוני הכדורגל החזקים בליגה השנייה ברוסיה.
אברהם גנצוויך
בתקופת השואה
בדצמבר 1940 הוא יסד את "המשרד למלחמה בנשך ובספסרות" שפעל בגטו ורשה לצדו של היודנראט וקיבל את הכינוי "ה-13" (ביידיש: "דאָס דרײַצענטל") על שם כתובת משרדיו ברחוב לשנו 13. המטרה המוצהרת שלו הייתה להסדיר ולאכוף מסחר הוגן, אבל למעשה היו חברי "ה-13" סוכנים של האס דה - שירות הביטחון של המפלגה הנאצית, ועסקו בעסקי הברחות ושוק שחור. הם זכו להטבות מפליגות על שיתוף הפעולה, כל עוד נזקקו להם הנאצים.
סופו
בשנת 1942 כאשר התבצעו ה"אקציות", הגירושים ההמוניים של היהודים מגטו ורשה אל מחנות ההשמדה, החלו הגרמנים לחסל סוכנים ומלשינים שעבדו איתם בגטו. אז חוסלו גם מרבית אנשי קבוצת ה-13 וגנצוויך עבר לצד הארי של ורשה. שם גנצוויך ואנשי ה-13 שעברו עמו לצד הארי הציגו עצמם כלוחמי מחתרת יהודית ועסקו במצוד אחר פולנים שנתנו מחסה בבתיהם ליהודים. הוא ניסה גם לחבל בהכנות למרד גטו ורשה. הארגון היהודי הלוחם גזר עליו דין מוות, אך נבצר ממנו מלבצעו.
Christ unser Herr zum Jordan kam, רי"ב 7
מבנה
הקנטטה מורכבת משבעה פרקים ומיועדת לביצוע על ידי קולות אלט, טנור, ובס, בליווי מקהלה של ארבעה קולות, שני אבובי אהבה, שני כינורות סולו (הכינור השני נוסף רק בביצוע מאוחר יותר), שני כינורות, ויולה ובאסו קונטינואו. הפרקים הם:
סמוך על סול
עונה שנייה
ג'ימי משחד נהג אוטובוס המסיע דיירים של "Sandpiper" ומשיג כך לקוחות חדשים. צ'אק חושד בשידול לקוחות על ידי אחיו ומחבל בהתקדמותו המקצועית. קים מפצירה בג'ימי לפעול בדרכים חוקיות, מאחר שהיא המליצה עליו לדייוויס & מיין, ולכן עלולה להיפגע מפעולותיו. ג'ימי מצלם פרסומת טלוויזיה ללא אישור של הנהלת החברה. הפרסומת זוכה להצלחה, אך קליף מיין זועם על ג'ימי, ועובדת בשם ארין נשלחת לפקח עליו. צ'אק והאוורד נוזפים בקים על שלא יידעה אותם על הפרסומת של ג'ימי, ומורידים אותה לתפקיד זוטר.
עונה שלישית
ג'ימי, תחת זהותו של ג'ין - מנהל סניף ה"סינבון" בקניון בנברסקה; כשהוא בהפסקה, הוא רואה גנב צעיר מתחבא בתא צילום קטן בקניון. ג'ימי מסגיר אותו, ובמקביל מייעץ לו להשיג עורך דין. לאחר מכן הוא חוזר לעבודתו הרוטינית, ומתעלף.
אפילוג
באפילוג המתרחש כחצי שנה לאחר תום אירועי "שובר שורות", ג'ימי חומק מהרשויות הרודפות אותו בשל מעורבותו בעסקי הסמים של וולטר וייט. הוא חי בזהות הבדויה "ג'ין", ועובד ברשת בתי הקפה "סינבון", זאת כפי שחזה שיקרה בשיחתו האחרונה עם וייט.
רייטינג
"סמוך על סול" נהנתה במשך כל פרקיה מרייטינג גבוה, אף יותר מסדרת המקור עליה היא מבוססת, "שובר שורות".
בפרק הראשון צפו כ-6,880,000 צופים, ובפרק סיום העונה הראשונה צפו כ-2,530,000 צופים. בממוצע בעונה הראשונה צפו כ-2,500,000 צופים בפרק, יותר מ"שובר שורות" שבמשך רוב עונותיה צפו בממוצע כ-1,900,000 צופים בפרק.
אנדרטת השואה (סן פרנסיסקו)
אנדרטת השואה בסן פרנסיסקו, קליפורניה (באנגלית: Holocaust Memorial at California Palace of the Legion of Honor) היא מיצב פיסולי, יצירתו של האמן האמריקני-יהודי ג'ורג' סיגל המוצבת במרומי פארק לינקולן בסן פרנסיסקו, בקדמת "היכל לגיון הכבוד". האנדרטה פונה צפונה לעבר "שער הזהב" שבפִתחת מפרץ סן פרנסיסקו.
סורת אל-אסראא
סורת אל-אסראא (בערבית: سورة الإسراء, "מסע הליל"), אשר נקראת גם "סורת בני ישראל" (سورة بني إسرائيل) היא הסורה ה-17 בקוראן. הסורה מונה 111 פסוקים, ושמותיה נגזרים מפסוק 1 ומפסוק 4.
עפירו
אפיון בלשני
השם עפִרו הוא במשקל השמי qatilu (בעברית קָטֵל ). לפי כוכבי־רייני המשקל מציין מצב, ו"עפִרו", לפירושה, הוא איפוא "מעופר, מכוסה עפר".
אפיון לפי הממצא האפיגרפי
התנאים בהם התהוו העפירו לא ברורים לחלוטין. תחילת הופעתם בתעודות ההיסטוריות היא בשיא ההגירה האמורית למסופוטמיה, וייתכן שתחילתו של המעמד באמורים מחוסרי רכוש וקרקע. ההצעה מתבססת גם על המקור השמי הצפון־מערבי של המושגים הקשורים בעפירו.
הופעות אפיגרפיות
בתיאור שני מסעותיו של אמנחותפ השני לארץ ישראל נטען כי חלק ניכר מהאוכלוסייה מהווים העפירו שהיו נודדים למחצה. במכתבים, המוכרים גם כ"מכתבי אל־עמארנה", יש פניות של מושלי ערים אל מלך מצרים לשלוח צבא כדי לדכא תוקפנות של מושלים אחרים, במכתבים אלה מוזכרים גם העפירו שהיו חסרי זהות אתנית ומילאו תפקיד בסכסוכים שבין הערים השונות והעבירו את נאמנותם על פי שיקוליהם.
סתי הראשון שחי במאה ה־13 לפנה"ס ערך שלושה מסעות לארץ ישראל ולסוריה. מסעו הראשון היה כדי לדכא מרד שפרץ בבית שאן. לזכר ניצחונו הציב שתי מצבות בבית שאן שהתגלו בחפירות ארכאולוגיות שנערכו במקום. באחת המצבות מתואר ניצחונו של סתי הראשון על העפירו ב"הר יַרְמְתוּ" (רֶמֶת שבנחלת שבט יששכר).
אליעזר בשן
ביוגרפיה
בשן היה מראשוני הסטודנטים של אוניברסיטת בר-אילן במחלקה לתולדות ישראל ולספרות עברית. בשנת 1963 סיים את לימודיו לתואר ראשון והשלים במקביל תעודת הוראה לבתי ספר תיכוניים. בשנת 1964 סיים את התואר השני בתולדות ישראל באוניברסיטת בר-אילן, ובשנת 1967 סיים את בית הספר לספרנות שעל יד האוניברסיטה העברית. בשנת 1972 סיים את התואר השלישי במחלקה לתולדות ישראל באוניברסיטת בר-אילן; הדיסרטציה, שנכתבה בהנחייתו של פרופ' חיים זאב הירשברג, הייתה בנושא פדיון שבויים בחברה היהודית מימי הביניים ועד שנת 1830. תחום התמחותו של אליעזר בשן היה חיי החברה והכלכלה של היהודים במזרח התיכון ובצפון אפריקה מגירוש ספרד עד המאה ה-20.
ג'ורג'ה מיכאיצה
ג'ורג'ה מיכאיצה (ברומנית: George Mihăiță, נולד ב-23 בספטמבר 1948 מורֶן (Moreni) מחוז דמבוביצה) הוא שחקן תיאטרון וקולנוע, ופובליציסט רומני. החל משנת 2000 מכהן כמנהל התיאטרון לקומדיה בבוקרשט.
אליעזר בשן
מחקריו
אחד מתחומי המחקר העיקריים של אליעזר בשן היה ההיסטוריה התרבותית והחברתית של יהדות מרוקו. בין הספרים שפרסם בתחום זה: "נשים יהודיות במרוקו: דמותן בראי מכתבים מן השנים 1733–1905" (2005), "יהדות מרוקו: עברה ותרבותה" (2000), "היהודים במרוקו במאה ה-19 והמיסיון האנגליקני" (1998), "הורים וילדים בהגותם של חכמי צפון אפריקה" (2005), "ממזרח שמש עד מבואו: פרקים בתולדות יהודי המזרח והמגרב" (1996) ועוד. לאורך שנות מחקריו חשף בשן מספר רב של תעודות ומקורות ראשוניים שלא נחקרו או היו ידועים לחוקרים לפני כן, וחשף ממדים חדשים למחקר ההיסטורי בתחום.
ג'ורג'ה מיכאיצה
קורות חיים
ג'ורג'ה מיכאיצה נולד בשנת 1948 ביישוב מורן במחוז דמבוביצה. למד משחק במכון לתיאטרון וקולנוע על שם יון לוקה קאראג'אלה בבוקרשט, בכיתה של פרופ' סאנדה מאנו. הוא שיחק ב-110 תפקידים בתיאטרון ובסרטים, כולל 55 במופעי תיאטרון טלוויזיוני. התפקיד שלדבריו השפיע באופן המכריע ביותר בחייו היה ראש העיר ב"רביזור" מאת גוגל.
הקים את פסטיבל הקומדיה הרומנית בבוקרשט.
ידיעות עיריית תל אביב
הקמת העיתון
ב-13 במרץ 1921 החל העיתון לצאת בגרסתו הראשונית, והיא כללה את החלטות האספה הכללית של שנת ה'תרפ"א, את תוכנן של ישיבות הוועד ודו"ח ישיבות משותפות של ועד תל אביב ושל מועצת העירייה. זו הוקמה לאחר הכרזתו של הרברט סמואל, והיו בה חברים נציגי השכונות, ומתוכם נבחר יושב ראש ההועד.
העיתון יצא בגרסתו זאת בעוד ארבע מהדורות נוספות: המהדורה השנייה יצאה באוגוסט 1921 וכללה 26 עמודים, המהדורה השלישית יצאה לאור בספטמבר 1921 והכילה 25 עמודים. החוברת הרביעית במתכונת זו יצאה רק באוגוסט 1922, אבל הכילה מספר עמודים גדול יותר, כ-48 עמודים.
החזרה לפעילות של העיתון
בין השנים 1940–1943 בעקבות מלחמת העולם השנייה, היה מחסור בנייר אשר גרם לעיכובים שונים בהפצת העיתון כך שבמהלך תקופה זאת העיתון לא הופץ באופן סדיר, וכשהופץ הוא הופץ במתכונת מצומצמת.
נמל התעופה סוברנבהומי
פתיחת הנמל
טיסות המבחן הבינלאומיות הראשונות נערכו ב-1 בספטמבר 2006, שני מטוסים רחבי גוף; איירבוס A300-600 ובואינג 747-400 של תאי איירווייז, המריאו יחד בשעה 09:19 בדרכם לסינגפור והונג קונג. באותו היום, בשעה 15:50 נחתו שני המטוסים בו זמנית על שני מסלולים מקבילים, טיסות מבחן אלו, הוכיחו את יכולת נמל התעופה להתמודד עם תנועה רבה בו זמנית.
השתלטות PAD על שדה התעופה
ממשלת תאילנד קראה לצבא להשיב את הסדר בשדה התעופה, אולם הצבא סירב. במסיבת עיתונאים, קרא הרמטכ"ל ל-PAD לסגת משדה התעופה, וכן קרא לממשלה להתפטר. עותק כתוב נשלח לשני הצדדים, אך הם התעלמו ממנו.
סוף המצור
שדה התעופה נותר במצור עד ה-2 בדצמבר, אז הכריזו ה-PAD כי הם השיגו את מטרתם, וכי הם מפסיקים את מחאתם. למעט מטוס אחד שהורשה לצאת למכה לרגל החג', לא התבצעו טיסות כלל. ה-PAD התנצל בפני הזרים שנגרמה להם אי נוחות, והציע להם מזון.
מחשש לחבלות, נבדקו כל המכשירים בשדה, לפני שנפתח לפעילות. שדה התעופה חזר לתפקוד מלא ב-5 בדצמבר.
טיסות לישראל וממנה
ארקיע הפעילה החל מ-24 ביולי 2018 ועד אוקטובר 2019 2 טיסות שבועיות בין הנמל לתל אביב. הטיסות בוצעו במטוס בואינג 767 חכור מחברת נאוס.
ברונו גימראייש
נבחרת ברזיל
נכלל בסגל נבחרת ברזיל לטורניר מונדיאל 2022.
סיב אוברי
ביוגרפיה
ב-1968 הופיעה בקומדיית המצבים "הגיבורים של הוגאן" המתרחשת במלחמת העולם השנייה.
מ-1967 ועד 1973 הייתה נשואה לבעלה הראשון תור אסביורן אוברי וב-1977 נישאה לבעלה השני קנת ארכיבלד.
לאסלו גראי
ביוגרפיה
גראי עבד כמרצה במספר מוסדות הונגריים וזרים. בשנת 1967, בהזמנת "אגודת נאוקה" בברית המועצות, ערך סיור הרצאות על המושג שטבע "הצורך האנושי הבסיסי" ולאחר מכן הוביל סמינר בנושא זה באוניברסיטה הממלכתית של מוסקבה על שם מיכאיל לומונוסוב ב-1968. הוא עבד כפרופסור לפסיכולוגיה חברתית באוניברסיטת ניס בצרפת מ-1981 עד 1984 ומ-1989 ברציפות. גראי עמד בראש המחלקה האירופית לפסיכולוגיה כלכלית שאותה הקים שם ב-2001 עד שנת 2004. ב-1991 ערך סמינר בנושא פסיכולוגיה כלכלית בהאוניברסיטת מדינת קליפורניה בארצות הברית (California State University). בהונגריה, בין היתר, מקושרת לשמו סדרת טלוויזיה בת 11 פרקים על הזהות החברתית (1996). משנת 1994 עמד בראש המחלקה לפסיכולוגיה כלכלית ובית הספר לדוקטורט לכלכלה באוניברסיטת סגד (JATE / SZTE) במשך 11 שנים.
I Won't Break
אירוויזיון 2018
עם השיר השתתפה יוליה סמוילובה באירוויזיון 2018. השיר לא הצליח להעפיל אל גמר האירוויזיון, אך הצליח להגיע אל המקום ה-15 בחצי הגמר כאשר צבר 65 נקודות בלבד. בשנת 2017, הייתה אמורה יצגה סמוילובה את רוסיה באירוויזיון אך רוסיה פרשה מהתחרות באותה שנה.
רגשות בעבודה
סוגי רגשות בעבודה
במחקרים נמצא כי רגשות שליליים כגון פחד, חרדה וכעס, עשויים לעכב ולהפריע לביצוע העובדים במקום העבודה, וכן להשפיע לרעה על קבלת החלטות, מכיוון שהם גורמים לראייה מוגבלת של פתרונות לבעיות. בנוסף, ביכולתם להוביל לפעולות רצוניות מצד העובדים, אשר מפרות את חוקי הארגון ומאיימות על הארגון (למשל עבודה בקצב איטי או גנבה של ציוד). לעומתם, רגשות חיוביים עשויים להגביר ביצוע, בכך שהן מעלים רמות עוררות, גורמים לעובד להיות מחויב רגשית לעבודתו, ובכך הם פועלים כמניעים לביצוע טוב יותר. כמו כן, רגשות חיוביים מגבירים את היכולת לפתור בעיות, להנהיג עובדים ולגרום להם לקבל שינויים בארגון.
ניתן לחלק את הרגשות המובעים במקום העבודה לשני סוגים:
סירניקי
הכנה
לעיתים מוספים תמצית וניל, סוכר, צימוקים ופירות יבשים. בגרסות מלוחות והפחות נפוצות מוסיפים שמיר, בצל ויורקות כמו תפוחי אדמה
Das alte Karussell
באירוויזיון
ב-24 במאי 1956, השיר בוצע על ידי אסיה בתחרות האירוויזיון. מיקומו הסופי של השיר אינו ידוע היות שמארגני התחרות הכריזו על הזוכה בלבד, מעריצים רבים של התחרות טוענים כי השיר סיים במקום הרביעי עם שלוש נקודות. השיר השני של שווייץ בתחרות, "Refrain", שבוצע גם הוא על ידי ליס אסיה.
Hellfire
השיר בסרט
השיר מתחיל מיד אחרי הסולו של קוואזימודו, הגיבן מנוטרדאם, בו הוא מתוודה על אהבתו לאזמרלדה, "heaven's light". השיר מתחיל בכך שרואים את הארכדיאקון מטלטל מחתה, בעוד מאחוריו צועדים מתפללים נוספים בקתדרלת נוטרדאם, אשר מתחילים את תפילת ״אני מתוודה״. יחד עם שמיעת התפילה, המצלמה עוברת מגגות פריס אל בית הדין לצדק של פריס, שם פרולו צופה בכנסיית נוטרדאם ונושא תפילה למריה הבתולה (לה הוא פונה למעשה בשם ״ביאטה מריה״ - מריה הברוכה מנשים). פרולו אומר בתפילתו כי מריה יודעת שהוא ״הרי אדם ישר״ והוא ״שלא כמו הכופרים באספסוף״. פרולו צועד לעבר האח ופונה בתחינה בשאלה למריה, מדוע הוא חושק באזמרלדה חרף היותו אדם טהור. במהלך תפילתו להבה בדמות אסמראלה חגה ריקוד פרובוקטיבי כנגד עיניו.
פרולו ממשיך לשיר, ומתחנן בפני מריה להציל אותו מאזמרלדה. הוא אוחז בצעיפה של אזמרלדה בכעס, בעודו אומר כי על אזמרלדה לבחור בו או לעלות באש המוקד. אזמרלדה שוב מופיעה בלהבות האח, אך הפעם במקום לרקוד, היא מוצגת כעומדת להישרף. עשן בצורת אזמרלדה פורץ לאחר מכן מן האח (כמוצג למעלה) ומתקרבת אל סגור זרועותיו של פרולו, אך נקישה בדלת קוטעת את שניהם. העשן נמוג ושומר נכנס לחדר, מיידע את פרולו כי אזמרלדה ברחה מנוטרדאם, שם פרולו ״כלא״ אותה. פרולו מורה עליו למצוא אותה, גם אם הדבר יצית אש בכל פריס. השומר עוזב ופרולו ממשיך לשיר, ומציב בפני אזמרלדה אולטימטום: עליה לבחור בין להיות רכושו שלו לבין לעלות על המוקד (״אם לא תהיה לי, תובא אל המוקד״). או אז פרולו זורק את צעיפה של אזמרלדה אל האח, ובכך מסמל את אשר עשוי לקרות לה.
כלל ופרט וכלל
מקור
מקור המידה היא בבריתא דרבי ישמעאל:
טקס פרסי אופיר לשנת 2021
בפרס הסרט הטוב ביותר זכה "ויהי בוקר" של ערן קולירין.
מועמדויות מרובות
להלן הסרטים אשר מועמדים לשני פרסים או יותר:
לואיס קלדרה
קריירה פוליטית בקליפורניה
בין השנים 1992–1997 כיהן קלדרה כחבר האספה המדינתית של קליפורניה. הוא היה נציגם של כמעט 400,000 תושבים של מחוז הבחירה ה-46 של קליפורניה, שמקיף את אזור דאונטאון לוס אנג'לס. כחבר האספה הוא שימש כיושב ראש ועדת הבנקאות והפיננסים, כיושב ראש ועדת ההכנסות והמיסוי וכיושב ראש ועדת התקציב.
מזכיר הצבא
במאי 1998 מונה קלדרה על ידי הנשיא ביל קלינטון כמזכיר הצבא של ארצות הברית. ב-2 ביולי אותה שנה הוא הושבע לתפקיד על ידי מזכיר ההגנה ויליאם כהן. בתפקיד זה הוא כיהן עד תום נשיאותו של קלינטון בינואר 2001.
נשיא אוניברסיטת ניו מקסיקו
על פי החוזה של קלדרה עם האוניברסיטה הוא קיבל מינוי קבוע כחבר סגל ההוראה של בית הספר למשפטים, אף על פי שהוא מעולם לא לימד משפטים קודם למינויו.
ראש המשרד הצבאי בבית הלבן
בעקבות חקירה שנערכה על הדרך בה התקבלה ההחלטה על קיום הטיסה, ושנוהלה על ידי סגן ראש סגל הבית הלבן ג'ים מסינה, הודיע קלדרה ב-8 במאי 2009 על התפטרותו, שנכנסה לתוקף ב-22 במאי. בממצאי החקירה בלט הסברו של קלדרה מדוע הוא לא קרא את הודעת הדואר האלקטרוני שנשלח מסגנו, ג'ורג' מאליגן: "במהלך התשאול, קלדרה הציג הסבר נוסף על כך שלא קרא את ההודעה. כאשר הוא שב ממקסיקו, הוא סבל מכיווצי שרירים בגבו. הרופאים רשמו לו משככי כאבים שהקשו עליו לשהות במשרד והוא הלך לביתו מוקדם במשך כמה ימים".
פרדריקסטאד (כדורגל)
העידן הנוכחי (2004 - )
בעונת, ולראשונה מאז עונת , שיחקה פרדריקסטאד בליגה הבכירה, והצליחה לשרוד בליגה. בשנה זו הצטרף לצוות האימון אגיל אולסן, מי שאימן את בשני טורנירי מונדיאל במהלך שנות ה-90, וקנוט אגן עבר לתפקיד עוזר המאמן.
הקבלת פני רבו ברגל
פרטי ההלכות
כתב במגן אברהם שאף אישה חייבת במצווה זו.
צציליה סלפק
פעילותה
משפחת סלפק נהגה לערוך בביתה בימי ראשון בשעה חמש אחר הצהרים מפגשים שכונו "פייב אוקלוק". מפגשים אלה התקיימו לפני פרוץ המלחמה, ונמשכו גם בתחילתה. בההתכנסויות נפגשו כ-15 איש, אינטלקטואלים יהודים. רחל אוירבך, תיארה את אחת הפגישות שהתקיימה בחודש אפריל 1940, בזמן הכיבוש הגרמני לפני שהוקם הגטו. בְּתָאֲרָהּ את המפגש, ציינה את האווירה הנעימה ששרתה בבית בעת ההתכנסות, למרות המחסור בפריטי ריהוט רבים שהוחרמו על ידי הגרמנים. היא גם הדגישה את העובדה ששמחה מאוד על ההזמנה לבית משפחת סלפק והחשיבה זאת ככבוד גדול עבורה. לדבריה, היה מסוכן להיפגש כך מכיוון, שאם חלילה היה עובר ברחוב משמר גרמני ושומע את צלילי הנגינה היה המפגש מסתיים בכי רע. אולם, באביב 1940 נאלצה משפחת סלפק לעזוב את הדירה. מעדותה של רחל אוירבך היא סיפרה שפגשה את צציליה מדי פעם במרכז העזרה העצמית הסוציאלית, ובסוף אותה שנה פגשה אותה במטבח העממי של לֶשנוֹ 40. אוירבך שיערה ששאלותיה של צציליה אליה, שימשו למחקר החדש של עמנואל רינגלבלום על הנשים. אלא שבסך הכל לא ידוע הרבה על חייה בגטו של צציליה סלפק. אפשר אולי ללמוד על חייה מתוך ראיונותיה עם 16 הנשים. דליה עופר במאמרה ״נקודת ראותה מבעד למבטי: צציליה סלפאק מספרת על נשים״, סוברת כי סלפק הייתה פמיניסטית, אישה משוחררת, בעלת השכלה. להנחתה של דליה אופק, החינוך וההשכלה אצל סלפק היו מעל לכל, ומה שעצר ומנע את הנשים מללמוד ולהתפתח הן המסורת ומוסכמות החברה באותה תקופה.
אבה לנסטרה
אבה לנסטרה (בהולנדית: Abe Lenstra; 27 בנובמבר 1920 – 2 בספטמבר 1985) היה כדורגלן הולנדי, ששיחק בעמדת החלוץ. הוא נחשב לאחד השחקנים ההולנדים הגדולים שהיו ולאגדה במועדון הירנפיין שאצטדיונה קרוי על שמו.
ילדות
אבה לנסטרה נולד ב-27 בנובמבר 1920 בהירנפיין שבהולנד. אביו, מינרט יאנס לנסטרה, היה איש מכירות ולאימו קראו ג'נקה סוירוולד. הוא היה האמצעי מבין שלושת אחיו ולאחד מהם קראו יאן לנסטרה, שהיה גם כן כדורגלן ואף שיחק עם אבה לזמן מסוים במועדון הירנפיין. מלבד היותו כדורגלן טוב לנסטרה היה גם מחליק קרח מוכשר והשתתף ביותר מ-50 תחרויות החלקה בצמרת צפון הולנד וזכה בין היתר באלוף אוברייסל. בסופו של דבר בחר בכדורגל וכישרונו התגלה על ידי הנהלת הירנפיין.
מת'יו גארבט
קריירה בינלאומית
ב-9 באוקטובר 2021 ערך גארבט את הופעת הבכורה שלו בנבחרת ניו זילנד, בניצחון 2-1 על נבחרת קוראסאו במשחק ידידות. ב-30 במרץ 2022 הבקיע את שער הבכורה שלו בנבחרת, בניצחון 5-0 על נבחרת איי שלמה במסגרת מוקדמות מונדיאל 2022.
יצחק יהודה כהן
תרומתו לציונות
מכלול פעילות ענפה זו הייתה הרקע לניסיון הרצח שחווה בשנת 1936, על ידי שליח המופתי שכנו ואויבו, הוא ספג מספר קליעים, אך ניצל בנס. השלטון הבריטי אמנם תפס את הרוצח שברח, אך שיחררו לבסוף, בשל "חוסר ראיות", עם זאת, אויבי המופתי הערביים עצמם, שלא היו מעטים, נשבעו לשפוט את השליח-המבצע, לדבריהם "על פי חוקי המדבר".
מנהיגות קהילתית
בנוסף היו גם צעירים יהודיים ירושלמיים שחבו לו את חייהם, כיוון שהצליח להשיג חנינה עבורם בעקבות בחירתם לערוק מצבא טורקיה, משנתפסו ונשפטו להיתלות בשער יפו. הקונסוליות הזרות בירושלים ייחסו אמנם לעצמן את המתקת הדין, אלא שכתבי החנינה נמסרו על ידי הפקידות הטורקית דווקא לידיו של כהן ולא לאחרים.
מיכאיל אוצ'רט
קורות חיים
במהלך אווקואציה הגיע לעיר שבמחוז סראטוב משם התגייס לצבא האדום ב-1943. הגיע לחזית המלחמה באוקטובר 1944.
ב-8 בפברואר במהלך הגנה על מאחז שנוצר לאחר צליחת נהר אודר ליד עצר את הטנק של וורמאכט כשזה התקרב ליחידת פיקוד על ידי זריקת עצמו עם רימונים מתחת לאותו הטנק
פימפה (סדרת טלוויזיה, 1997)
מדבבים
הדיבוב העברי בוים על ידי גדי לוי, והופק על ידי ג'ני אשכנזי ברוכי באולפני תומיתות. בנוסף דיבבו בדיבוב העברי גדי לוי ודן שצברג.
הדגל שלנו אומר מוות
ליהוק
בינואר 2021, ריס דרבי לוהקה לככב בסדרה. וואיטיטי הצטרף לצוות כדי לגלם את שחור הזקן באפריל. ביוני נוספו לקאסט כריסטיאן נירן, נתן פוד, סמסון קאיו, רורי קיניר, קון אוניל וויקו אורטיז, עם יוון ברמנר, דייוויד פאן, ג'ואל פריי, גוז חאן ומתיו מאהר. לסלי ג'ונס, נאט פקסון, פרד ארמיסן וסמבה שוטה ילווקו לתפקידים חוזרים באוגוסט.
איפה אתה חי? (סדרת טלוויזיה, 2015)
"איפה אתה חי?" היא סדרת דרמה קומית בת שמונה פרקים, ששודרה מה-12 במרץ 2015 עד ה-2 ביולי 2015 בערוץ הראשון. הסדרה נוצרה על ידי צפריר קוחנובסקי והאחים חי דוידוב ורונן דוידוב שמשחקים בתפקידים ראשיים.
עונה ראשונה
העלילה מבוססת על החיים האמיתיים של האחים היוצרים. האח הצעיר, חי, מבקש לפרוץ את גבולות המשפחה המסורתיות ולהפוך לשחקן. זאת בניגוד לציפיות של הוריו, לפיהן הוא צריך להמשיך את העסק המשפחתי, חנות הצילום של האב בה גם עובד האח הגדול, בכור. מחי גם מצופה להתחתן עם בת דודתו ולנהל חיים צנועים ומסורתיים. אל עבר חברתו של חי, דפי, מושמעות בדיחות בשל מוצאה האשכנזי. מוצאה ואורח חייה הליברלי וחילוני של דפי מעוררים התנגדות מצד משפחתו של חי. ברקע גם מתפרקת משפחתו המצומצמת של האח בכור בעקבות בגידותיו באשתו מרגו.
ג'ונתן קוק
ספריו
קוק כתב שלושה ספרים. בספר "דם ודת" (2006) טוען קוק שישראל מבצעת תהליך ארוך ואיטי של טיהור אתני של פלסטינים, הן מחוץ לקו הירוק והן מעבר לקו הירוק. בספר הוא מביא מספר טיעונים תומכים לטענה זו, ובין השאר כותב שהרעיון של "מדינת כל אזרחיה" נתפס כאיום על ידי ההנהגה הישראלית. ראמי ג'ורג' ח'ורי כתב על הספר שהוא "חשוב אך מטריד."
וילמוש שבוק
קריירה
בינואר חתם בבריסטול סיטי מהפרמייר ליג. בינואר חתם בוולדהוף מנהיים מהבונדסליגה השנייה. בקיץ חתם באנרגי קוטבוס. ב-5 בספטמבר 2000, שבוק ערך את הופעת הבכורה שלו בקבוצה בהפסד 0–3 לשאלקה 04.
ז'ראר ורטהיימר
חיים אישיים
ג'רארד ואחיו הם בעלי כרמים בצרפת ובעמק נאפה, קליפורניה.
ניקולאה פאולסקו
לקריאה נוספת
Peter Manu, Horia Bozdoghină „Polemica Paulescu: Ştiinţă, Politică, Memorie,Colecţia "Actual", Editura Curtea Veche, Bucureşti 2010''“
סיבוך
ברפואה, סיבוך הוא התפתחות לרעה של מחלה, מצב בריאותי או טיפול רפואי. הסיבוך יכול להתבטא בהחמרה של המחלה, התפשטותה לאיברים אחרים בגוף, או לחלופין, בהופעת תסמינים, סימנים או ממצאים פתולוגיים בנוסף על אלה שכבר קיימים. מחלה מסוימת גם יכולה להיות סיבוך של מחלה אחרת. סיבוכים משפיעים על הפרוגנוזה של המחלה.
היסטוריה אטלנטית
העוסקים בתחום מערערים לעיתים קרובות על חלוקות מודרניות של הידע ההיסטורי לפי גבולותיהן של מדינות הלאום המודרניות, ומדגישים את המאפיינים החוצים גבולות אלו כגון עבדות וסחר העבדים הטרנס אטלנטי, קולוניאליזם, התפשטות כלכלית, פעילות מיסיונרית, דמוגרפיה והגירה, והיסטוריה סביבתית.
חוסה סיפואנטס
קריירה בינלאומית
ב-5 בספטמבר 2019 ערך סיפואנטס את הופעת הבכורה שלו בנבחרת אקוודור, בניצחון 0–1 על נבחרת פרו במשחק ידידות.
קית' אורבן
קריירה
ב-21 במרץ 2018, הוא הוציא, בשיתוף פעולה עם ג'וליה מייקלס, את הסינגל "Coming Home".
אחמד אל-יעקובי
אחמד אל-יעקובי (בערבית: أحمد اليعقوبي) היה היסטוריון וגאוגרף ערבי חשוב בן המאה ה-9. נחשב לאחד מראשוני ההיסטוריונים של תרבויות העולם באסלאם של ימי הביניים.
ביוגרפיה
אחמד אל יעקובי נולד בבגדאד במחצית הראשונה של המאה ה-9. בצעירותו הוא נסע לאזור ארמניה ועד שנת 873 שירת בח'וראסאן את השושלת הטאהרית ועסק בכתיבת היסטוריה. לאחר נפילתה של השושלת הטהארית יצא אל-יעקובי והתיישב במצרים, שם הוא חי עד מותו בתחילת המאה ה-10 (בסביבות שנת 905). במהלך חייו אל-יעקובי נסע בין ארצות שונות כולל באזור ארמניה, הודו וצפון אפריקה.
טל בר-ניב
ביוגרפיה
בר-ניב עוסק גם בהוראת חצוצרה ובהדרכת הרכבים בקונסרבטוריון שטריקר וברמת השרון.
Medal of Honor: Infiltrator
סקירה
במשחק, השחקן משחק בדמותו של טוראי ג'ייק מרפי, לאחר חמש משימות בהן הביס את הציר, מהקרבות המפורסמים ביותר במלחמת העולם השנייה. המשחק כולל 15 משימות המפוזרות על פני שלושה אזורים וחמש משימות מעבר לקווי האויב. ההסתננות משוחקת בגוף-שלישי ויריות בגוף-ראשון מעורבבים יחד. באמצעות שימוש בכבל מתאים, המשחק יכול לתמוך בשני שחקנים. כאשר השחקן מסיים את כל המשימות, נפתח מצב הישרדות מיוחד.
אוסבורן מאייטלנד מילר
לקריאה נוספת
• Monmonier, Mark. (2002), All over the map: miller time: modifying Mercator, Mercator’s World. 7. 52-54
• John Parr Snyder, Map Projections--a Working Manual
דויד (פנמה)
דויד היא העיר השלישית בגודלה בפנמה, והגדולה ביותר במערב המדינה. על פי מפקד אוכלוסין שנערך ב-2010, התגוררו בעיר 82,907 תושבים.
אקלים
האקלים בדויד הוא אקלים מונסון טרופי (Am לפי שיטת קפן). הטמפרטורות בה גבוהות מ־20 מעלות צלזיוס כמעט בכל ימות השנה. המשקעים יורדים בכל השנה, אך החודשים ינואר–מרץ יבשים הרבה יותר מאשר שאר החודשים. כמות המשקעים השנתית הממוצעת היא 2,620.2 מילימטרים.
אוטובונג נקנגה
עבודה
ב-2012 היא יצרה מיצג בשם Contained Measures of Kolanut ששאב השראה מטקס מערב אפריקאי שכולל שבירת אגוז קולה ואכילתו. באותה השנה היא הציעה הופעה בשם "פוליטיקה של ייצוג" לתוכנית בגלריית טייט, שבה הזמינה מבקרים לחקור את המושגים של זהות, תפיסה וזיכרון.
ארצ'יבלד דאגלס, רוזן אנגוס השישי
יועץ של המלך ג'יימס
זה לא כלל את אחותו למחצה, מרגרט, שג'יימס, אפילו בגיל שש עשרה, יכול היה לראות שהיא חפה מפשע והיא הורשתה להיות איתם - אם כי, מכיוון שהייתה באנגליה, השניים לעולם לא נפגשו.
משפחתו
מאת מרגרט טיודור נולדה לו מרגרט, ילדתו הלגיטימית היחידה שנותרה בחיים, שנישאה למתיו סטיוארט, הרוזן הרביעי מלנוקס, והייתה אמו של הנרי סטיוארט, לורד דרנלי שהיה בעלה השני של מרי, מלכת הסקוטים.
טושיו שירטורי
טושיו שירטורי (יפנית: 白鳥 敏夫; 8 ביוני 1887 – 3 ביוני 1949) היה שגריר יפן באיטליה בשנים 1938–1940 ויועצו של שר החוץ היפני, ופושע מלחמה יפני המזוהה עם הנאציזם.
בפוליטיקה
שירטורי נמצא אשם בקשירת קשר למען ביצוע מלחמה תוקפנית בידי בית הדין הבינלאומי הצבאי למזרח הרחוק בחודש נובמבר 1948 ונידון למאסר עולם. שירטורי נפטר בכלא בטוקיו ב-1949, מסרטן גרון.
אנפית
מאפיינים
מינים אלה חיים לאורך גדות מקווי מים מתוקים ברחבי אמריקה, אירואסיה, אפריקה ואוסטרליה באזורים טרופיים וסובטרופיים. לרוב הם אינם נודדים, למעט מספר מינים החיים באזורים צפוניים ונודדים בחורף דרומה. המין אנפית גמדית מצויה גם בישראל.
האנפית נחבאת לרוב בין הצמחייה שסביב המים ומחפשת בגפה טרף של חרקים, דגים, דו-חיים וזוחלים קטנים.
שרה גלבוע
שרה גלבוע (29 ביולי 1940 - 5 בינואר 2017) הייתה ציירת ישראלית בסגנון ציור מופשט.
ביוגרפיה
אביה של שרה חזר מהמחנות פגוע ובעל נכות קשה ועל המשפחה נותר להשתקם ולנסות להתבסס. כאשר הייתה בת 7 עלה בידם לחצות את הגבול לבולגריה ולהצטרף לאוניית המעפילים פאן קרשנט (עצמאות). כך, בשנת 1947 עלתה לארץ ישראל עם משפחתה בהעפלה בלתי חוקית, כשבינתיים הוחזקה המשפחה בכפייה במחנה המעצר בקפריסין במשך שנה וחצי. שרה גלבוע גדלה ולמדה בעיר חיפה. בשנת 1959 התגייסה לצה"ל ושרתה בחיל רפואה. במהלך שירותה הצבאי הכירה את שלמה גלבוע (גולדנברג) ובשנת 1960 נישאו בבסיס הצבאי "סטלה מאריס" בחיפה, כשאת החופה עורך הרב הצבאי שלמה גורן. לאחר החתונה ושחרורה מהצבא התגורר הזוג מספר שנים בתל אביב ולאחר מכן בחולון. לשרה נולדו שתי בנות. בשנת 1970 החלה ללמוד אמנות במכון "אבני" בת"א וסיימה בהצטיינות את מסלול לימודיה (ארבע שנתי). בשנת 1976 העתיקה את מגוריה לתל אביב והחלה לעבוד ב"גלריה דוגית" ברחוב פרישמן בתל אביב. לאחר מספר שנות עבודה עברה הגלריה לניהולה. ייחודה של הגלריה היה בגילוים של אמנים מבטיחים בתחילת דרכם האמנותית והבאתם לכדי חשיפתם הראשונה. במסגרת עבודתה אצרה תערוכות רבות לאמנים רבים ושימשה בית תרבותי למפגשים ולדיונים בקרב קהילת האמנים. בשנות ה-70 ותחילת שנות ה-80 נישא שמה של הגלריה כפורצת דרך לתקופתה, אף על פי כן, בשנת 1981 בעקבות שינוי יעוד חלל הגלריה על ידי בעלי השליטה, נסגרה הגלריה. האמנים וידידי הגלריה נשאו דברי הספד במיצג לטקס "אשכבה" לגלריה בבית העלמין סגולה בפתח תקווה. בשנת 1979 הכירה בגלריה את הצייר אלברט יוחאי והחלה ללמוד אצלו באופן פרטי כחמש שנים את הציור בטכניקת הפסטל השומני בשכבות (פנדה-פסטל שמן). באותה שנה התגרשה והמשיכה להתגורר בתל אביב.
ה' מלך ה' מלך ה' ימלוך לעולם ועד
מקורות המשפט
בספרות ההיכלות, בספר היכלות רבתי, מופיעים חלקים של המשפט מפי הארץ כחלק מקדושה שנאמרת בידי דוד המלך, הרקיעים והארץ, ויש הרואים בכך את המקור למשפט זה. המשפט מופיע גם בחלק מנוסחאות ברייתא דרבי עקיבא, גם היא מספרות ההיכלות, כפתיחה לתפילת שחרית שברקיע:. ומכאן המנהג לומר משפט זה בעמידה לפני תחילת פסוקי דזמרא.
מידה כנגד מידה (מחזה)
מקורות המחזה
המחזה שואב משני מקורות. המקור הראשון הוא "סיפורה של אפיטיה" מתוך קובץ הסיפורים "הקאטומיתי" מאת גירלדי צ'ינתיו, שראה אור לראשונה בשנת 1565, הכולל גם את המקור לעלילת אותלו ולפיכך ברור כי שייקספיר הכיר מקור זה. צ'ינתיו פרסם את אותו הסיפור גם בגרסת מחזה, בהבדל קטן, אך לא ברור אם שייקספיר הכיר את המחזה.
פארק פרהיסטורי
סוגים החיים בפארק
מינים נכחדים שהובאו לפארק:
נייג'ל מוצא במסעותיו הפרהיסטוריים גם זאבים ושבט של אנשי קרו מניון בפרק השני וארמדיל שש-החגורות ומין אייל קיים (כנראה מזאמה אדומה), בפרק ברביעי.
יחסי טג'יקיסטן–צרפת
שיפור היחסים
בעקבות נוכחותה של DETAIR בנמל התעופה הבינלאומי דושנבה, כפי שהוסכם בתמורה בהסכם שנחתם בין שתי המדינות, צרפת, באמצעות צוותי ההנדסה האווירית, ביצעה תיקון ומודרניזציה מוחלטת של מסלול המסלול ונתיבי החניה למטוסים (בסכום כולל של 33 מיליון אירו), סייעה למימון הקמת טרמינל חדש שהועבר בשנת 2014 ומגדל בקרה חדש בנמל התעופה דושנבה.
Balancing (ברידג')
הכרזת Takeout Double
הכללים להכרזת Takeout Double במצב Balancing דומים לכללי הכרזת Takeout Double. ההבדל הוא שניתן להכריז גם עם 9 נקודות או יותר. ידיים עם 15 נקודות או ותר מכריזים בדומה להכרזת ידיים עם 17 נקודות או יותר בהכרזת Takeout Double, במצב רגיל.
הכרזת NT בקפיצה
הכרזת 2NT מתארת יד מאוזנת עם 19 - 21 נקודות.
מתי יש להימנע מהכרזת Balancing?
A42
מדוע לא הכריז השותף הכרזה מתארת את ידו?
AKQJ92
אם השחקן במצב של Balancing יראה עשר נקודות או ותר עם עוצר בסדרת הפותח ויד ללא קוצר באחת הסדרות האחרות, שותפו יוכל לסגור למשחק מלא של 3NT.
יחסי פרגוואי–קנדה
סקירה כללית
קנדה ופרגוואי כוננו יחסים דיפלומטיים בשנת 1961.
נעם אליעז
ביוגרפיה
בין השנים 1999 ו-2001 שהה אליעז כעמית בתר-דוקטורי, במימון קרנות פולברייט ורוטשילד, במחלקה למדע והנדסה של חומרים במכון הטכנולוגי של מסצ'וסטס (MIT) בארצות הברית. באוקטובר 2001 הצטרף לסגל האקדמי של אוניברסיטת תל אביב, תחילה בהנדסה מכנית, ומאז אוגוסט 2013 במחלקה למדע והנדסה של חומרים, אותה ייסד.
תחומי עיסוק מרכזיים
מחקריו של פרופ' אליעז הם בינתחומיים, משלבים תאוריה ומודלים עם ניסויים, ובעלי תרומה חשובה גם למדע בסיסי וגם מבחינה יישומית. ביניהם ניתן למנות: פיתוח ציפויי היידרוקסיאפטייט אלקטרוכימיים לשתלים אורתופדיים ודנטליים; פיתוח יכולות הפרדה מגנטית ביו-פרוגרפית של חלקיקי בלאי ותאים לצורך ניטור בלאי של מפרקים ביולוגיים ושל מפרקים מלאכותיים ולצורך אבחון מוקדם של סרטן; חקר קורוזיה בסביבות שונות (מתעופה וחלל, לכורים גרעיניים ולגוף האדם); פיתוח ציפויים אלקטרוכימיים פונקציונליים (כגון ציפויי רניום העמידים בטמפרטורות גבוהות ובסביבות אגרסיביות ליישומי תעופה, חלל וקטליזה); חקר כשל.
שלמה נקוה
חיים אישיים
בגיל 20 התחתן נקוה עם דבורה ונולדו להם שלושה ילדים.
באטמן: ארקהם אוריג'ינס
עלילה
באטמן נכנס לבניין המשטרה של ג'ותהם ומגלה כי נמצאים שם בכוננות גבוהה עם אנשי SWAT, שלאחר מכן מגלה כי גם הם חתמו על העסקה של המסיכה השחורה. באטמן פוגש את ג'ים גורדון, אחד השוטרים היחידים שנשארו נאמנים לחוק ולא מבצע עסקאות עם פושעים. שם מקבל עוד גאדג'ט, שמנטרל נשקים ומוצרים חשמליים (כמו במשחק הקודם). הוא מגיע לחדר השרתים של המשטרה, שם הבת של ג'ים גורדון מספרת לו כי הוא צריך לרדת לצנרת הביוב של גות'הם כדי לקבל את כל המידע. באטמן יורד לביוב מגלה כי אנשיו של המסיכה השחורה עומדים לפוצץ את בניין המשטרה, ועוצר בעדם. לאחר שפורץ לסרברים בביוב, מגלה כי גופת המסיכה השחורה הייתה רק חיקוי של המסיכה השחורה האמיתית, והאדם נגרר הוא המסיכה השחורה האמיתית - שנאלץ לירות בחברה שלו. לאחר שתוהה מי המפלצת שיגרום לאדם להרוג את אהבתו, מגלה כי זהו הג'וקר. הוא גם מגלה כי המסיכה השחורה והג'וקר בדרכם לבנק הסוחרים של גות'הם. שם מגלה כי המסיכה השחורה היה בעצם ג'וקר, כל הפעולות של המסיכה השחורה, היו של ג'וקר - הוא שכר את המתנקשים, הוא חתם על העסקה עם המשטרה והוא זה שהורה על אנשי המסיכה השחורה לפוצץ את בניין המשטרה.
שמואל גליק
משפחתו
שמואל גליק תושב אפרת, נשוי למרגלית ולהם ארבעה ילדים: אוֹריאל יצחק (אוֹרי) גליק, שנפל בשירותו הצבאי בעת מילוי תפקידו; ד"ר ציפורית גליק-מרקוביץ, פסיכולוגית ארגונית מומחית; ד"ר אלון גליק, חקר מדעי הצומח; וד"ר עמרם (עמי) גליק, רופא מומחה בכירורגית הפה והלסתות.
אנגרי בירדס (זיכיון)
עלילה
באי מרוחק שנקרא "אי הציפורים" גרות ציפורים מאושרות, חוץ מרד (ג'ייסון סודייקיס), הציפור הכי עצבנית באי הציפורים. יחד עם רד והציפורים האחרות, גרים גם צ'אק (ג'וש גד) ובומב (דני מקברייד). הכול משתבש ברגע שחזירים מרושעים, כגון לאונרד (ביל היידר) פולשים מאי החזירים לאי הציפורים. הם לוקחים את הביצים של הציפורים ומפליגים לכיוון האי שלהם. ברגע ששאר הציפורים מגלות את זה, רד, צ'אק, בומב, מטילדה (מאיה רודולף), טרנס (לא ידוע), סטלה (קייט מקינון) ושאר הציפורים מנסות לקחת את הביצים בחזרה לאי הציפורים. בנוסף לכך, הם מזעיקים לעזרה גם את הנשר האדיר (פיטר דינקלג'), נשר אגדי שגר במאורה משלו.
טקס פרסי האקדמיה הבריטית לקולנוע ה-54
הסרט הטוב ביותר
גלדיאטור
מרוואן עבוד
הוא היה בתפקיד במהלך הפיצוץ בביירות בשנת 2020, ונשבר בבכי בטלוויזיה וכינה זאת "אסון לאומי".
שלום שורץ (קצין)
שלום אלימלך שורץ היה איש ים חיפאי שהחל את דרכו בצי הסוחר האמריקאי, בפלי"ם, ובחיל הים הישראלי.
בהעפלה
בשנת 1946 נודע לשלום כי מכינים אוניות להובלת מעפילים מאירופה לארץ ישראל. שלום הצטרף בניו-יורק לאונייה קולונל יאשיה וג'ווד. כקצין סיפון. שורץ הפליג לאיטליה עם צוות מתנדבים אמריקאים וקנדים, שם הוכנה האונייה להובלת המעפילים. לאונייה "ווג'ווד" הצטרפו אנשי פלי"ם ובראשם המפקד דב מגן. האונייה ועליה 1257 מעפילים הפליגה לארץ ישראל אולם בדרך התגלתה על ידי מטוסים ומשחתות בריטיות. האונייה נגררה לנמל חיפה והמעפילים הועברו למחנה המעצר בעתלית. מפקדי האונייה, דב מגן רב החובל לכטמן ושלום שורץ הצליחו להימלט מהאוטובוס שהוביל את המעפילים לעתלית.
לאחר מספר שבועות, הפליג שורץ לצרפת כדי להצטרף לצוות אוניית המעפילים לטרון ושירת עליה כקצין סיפון. האונייה "לטרון" כשעליה היו 1252 מעפילים התגלתה על ידי מטוס סיור בריטי. המעפילים הורשו לעלות לסיפון ואז שלום העלה את דגל ישראל על התורן לקול שירת "התקווה".
האונייה "לטרון" נגררה לנמל חיפה ונקשרה לרציף. המעפילים הועברו מהאונייה לאוניית הגירוש שהפליגה לקפריסין. שלום הכין מראש מקום מחבוא באונייה וברח לחוף לאחר שהמעפילים והאנגלים עזבו את האונייה.
נמנגן
נמנגן (באוזבקית: Наманган/Namangan; בפרסית: نمنگان) היא העיר השנייה בגודלה באוזבקיסטן ובירת המחוז הקרוי על שמה במזרח המדינה. העיר שוכנת בקצה הצפוני של במרחק 208 ק"מ דרום-מזרחית לבירה טשקנט ובסמוך לגבול עם קירגיזסטן. על פי אומדן רשמי מתאריך 1 בינואר 2022 התגוררו בנמנגן 661,060 בני אדם. הקבוצות האתניות הגדולות בעיר הן אוזבקים וטג'יקים.
כלכלה
נמנגן הייתה מרכז מלאכה ומסחר חשוב בעמק פרגנה מאז המאה ה-17. לאחר סיפוח על ידי הרוסים בשנת 1867, ייצור כותנה ועיבוד מזון הפכו לפעילות הכלכלית השלטת, כפי שעשה במקומות רבים אחרים במדינה. מפעלים רבים נבנו בעיר בתקופה הסובייטית. במהלך מלחמת העולם השנייה, הייצור התעשייתי בנמנגן גדל פי חמישה לעומת הייצור בשנים 1926–1927. לאחר המלחמה גדלו באופן משמעותי גם התעשיות הקלה וה.
ת'אנדר ביי
ת'אנדר ביי (באנגלית: Thunder Bay) היא בירת מחוז ת'אנדר ביי, והעיר הגדולה באזור צפון מערב אונטריו שבקנדה.
דב גנחובסקי
ביוגרפיה
במהלך עבודתו העיתונאית פרסם מאות "סיפורים ירושלים" שנאגדו בהמשך כספרים בשם "סיפורים ירושלמים".
רות קופל
דרכה האמנותית
קופל איירה את מגדיר הצמחים הראשון לצמחי ארץ ישראל אשר יצא לאור בשנת 1938 על ידי הבוטנאים של האוניברסיטה העברית: מיכאל זהרי, אלכסנדר אייג, ונעמי פיינברון דותן וכן מגדירים נוספים.
מרדכי גנוט
הרב מרדכי גנוט (נולד בי"ז בסיוון ה'תשט"ז, 27 במאי 1956) הוא מחבר לוח "דבר בעתו", וזוכה פרס ירושלים לספרות תורנית.
דייוויד קולטהרד
1996–2004: מקלארן
עונת 1997 נפתחה עם ניצחון במרוץ הפתיחה באוסטרליה, אך בארבעת המרוצים הבאים לא הצליח לצבור נקודות. ניצחון נוסף הושג באיטליה. קולטהרד היה יכול לנצח גם בגרנד פרי ספרד, אך נאלץ לאפשר להקינן לנצח בשל הוראות קבוצתיות. הוראות קבוצתיות אילצו את קולטהרד לוותר על הניצחון גם במרוץ פתיחת העונה ב-1998, אף על פי שהוביל לאורך מרבית המרוץ. בהמשך חשף כי ההסכם הקבוצתי היה כי מי שיוביל בפנייה הראשונה יהיה המנצח של המרוץ. במהלך העונה הגיע תשע פעמים לפודיום, כולל ניצחון בסן מרינו. בנוסף, נאלץ לפרוש מארבעה מרוצים. המרוץ היחיד בעונה אותו סיים, אך ללא נקודות, היה גרנד פרי בלגיה בו ההגיע למקום השביעי. במרוץ, שנערך על מסלול רטוב, התרסק בהקפה הראשונה. ההתרסקות גרמה לתאונת שרשרת, בה היו מעורבים מספר מכוניות. המרוץ הוזנק מחדש ובמהלכו היה מעורב בהתנגשות עם מיכאל שומאכר, שהובילה לעימות ביניהם בסיום המרוץ. בסיום העונה דורג במקום השלישי אחרי האקינן ושומאכר והיה שותף לזכייתה של מקלארן באליפות היצרנים. הגביע לזכר הות'ורן הוענק לו בפעם הראשונה, בהמשך יזכה בגביע עוד שלוש פעמים.
ז'אק לאפיט
פורמולה 1
בשנת 1976 עבר להתחרות עבור קבוצת ליז'ייה. בשלוש העונות הראשונות הגיע מספר פעמים לפודיום ואף השיג את הניצחון הראשון במהלך עונת 1977 בגרנד פרי שוודיה, אך בסופו של דבר דורג במרכז טבלת הנהגים. עונת 1979 נפתחה עם צמד ניצחונות שלו. הוא המשיך להיאבק על האליפות עד לשלושת המרוצים האחרונים בעונה, בהם לא צבר ניקוד ובסיומה דורג במקום הרביעי. גם את שתי העונות הבאות סיים במקום הרביעי, אך בעונת 1982 סיים במקום ה-17 עם חמש נקודות בלבד לאורך כל העונה.
בית אל (יישוב מקראי)
תל בית אל
בתקופת הברזל II, במאה העשירית לפני הספירה ותחילת המאה התשיעית לפני הספירה, בעקבות חדירת הפלשתים לארץ ישראל ירדה העיר ממעמדה. הבתים היו פחות מפוארים וכלי החרס פשוטים. עם זאת אין ממצאים המעידים על התיישבות של פלשתים במקום. מהמאה השמינית לפני הספירה נמצאו ממצאים המעידים על כיבוש האזור על ידי ממלכת אשור (כנראה על ידי סרגון השני), בעיקר כלי פולחן אשורי. התל היה כלול בשטח של מחוז שמרון של האימפריה האשורית. לאחר התפוררות האימפריה האשורית והכיבוש הבבלי נכללה העיר בשטחה של הממלכה האחמנית. היישוב במקום מתקיים לכל אורך התקופה ההלניסטית בארץ ישראל ועד לתקופה הביזנטית בארץ ישראל. מסגד הכפר ביתין בנוי על שרידי כנסייה ביזנטית.
אוגוסט ניאנדר
היסטוריה של הכנסייה
ההיסטוריה הכללית שלו של הדת והכנסייה הנוצרית (Allgemeine Geschichte der christlichen Religion und Kirche) נותרה האנדרטה לגאוניותו. המטרה העיקרית של ניאנדר הייתה להבין מה היה מקומו של האינדיבידואל בהיסטוריה. בדמויות העיקריות של ההיסטוריה הכנסייתית הוא ניסה למצוא את התכונות הייצוגיות של כל גיל, וגם את סוגי התכונות המהותיות של הטבע האנושי בכללותו. העיקרון המנחה אותו בהתמודדות עם ההיסטוריה וגם עם מצבה הנוכחי של הכנסייה היה ש (אוטו פליידרר ).
משולם לנגרמן
מעון שקמה
למשולם לא היה כל ידע קודם בטיפול בבעלי מוגבלויות, אך הוא נרתם למשימה בכל מאודו, מתוך אמונה בפוטנציאל של כל אדם, שנברא בצלם. הוא נאבק להקים במעון בית ספר להקניית מיומנויות יסוד ומלאכה, והנהיג את עיקרון התעסוקה - בין כותלי המעון ובקהילה. וכך הסביר בריאיון עיתונאי:.
שמור על העולם
רקע
ד'אור ביצע את השיר במופע המשותף שלו עם שלמה בר, והשיר נכלל גם באלבום המשותף שלהם.
אף שלא נכתב כשיר זיכרון, נחשב השיר כמזוהה עם יום הזיכרון לחללי צה"ל, ועם יום הזיכרון לשואה ולגבורה.
תומאס ואן ארפה
ביוגרפיה
לאחר סיום בית הספר בליידן, עבר לאוניברסיטת ליידן ובשנת 1608 קיבל את התואר השני. בעצת יוסף יוסטוס סקליגר, הוא למד שפות שמיות בעודו מתמחה בתאולוגיה. משם נסע לאנגליה צרפת איטליה וגרמניה, כשהוא יוצר קשר עם מלומדים והופך לתלמיד-חבר שלהם, וביניהם חבר לבלשנות והפילולוג איזק קזובון בצרפת, שנותר רעו הקרוב כל חייו. ערבית למד מהמצרי הקופטי יוסף ברבטוס (המכונה אבו דאקני הקופטי), ומאוחר יותר מהנציג המדיני המרוקאי יליד אנדלוסיה אחמד אבן קאסים אל-חג'ארי שהיה במשימה בצרפת.
שמן אקליפטוס
סוגים וייצור
סין מייצרת כ-75% מהמוצר בעולם, אך רוב זה מופק משברי הקינאול של עץ הקמפורה אופיסינרום במקום להיות שמן אקליפטוס אמיתי. יצרנים משמעותיים של שמן אקליפטוס אמיתי כוללים דרום אפריקה, פורטוגל, ספרד, ברזיל, אוסטרליה, צ'ילה ואסוואטיני. הזן הנפוץ ביותר באמצעותו נוצר שמן אקליפטוס הוא אקליפטוס גלובולוס. בשנת 1991, הייצור השנתי העולמי נאמד ב-3,000 טון עבור שמן האקליפטוס הרפואי ועוד 1,500 טון עבור שמן הבושם העיקרי (המופק אקליפטוס לימוני). סוג האקליפטוס שמייצר גם שמנים שאינם סינאוליים, כולל פיפריטון, פלנדרן, ציטראל, מתיל קינמט וגרניל אצטט.
ניקוי
שמן אקליפטוס משמש ביישומי ניקוי ביתיים. הוא נפוץ בשימוש במוצרי כביסה מסחריים כגון מרככי כביסה. הוא משמש כממס להסרת שומן ושאריות דביקות.
בטיחות ורעילות
המינון הקטלני הסביר של שמן אקליפטוס טהור למבוגר הוא בטווח של 0.05 מ"ל עד 0.5 מ"ל לק"ג משקל גוף. ילדים פגיעים יותר לרעלים הנספגים דרך העור. הרעלה חמורה מתרחשת בילדים לאחר בליעה של 4 מ"ל עד 5 מ"ל שמן אקליפטוס.
היסטוריה
הברון פרדיננד פון מילר, בוטנאי ויקטוריאני, קידם את איכויות האקליפטוס כחומר חיטוי ב"מחוזות חום", וכן עודד את ג'וזף בוסיסטו, רוקח ממלבורן, לחקור את הפוטנציאל המסחרי של השמן. בוסיסטו החל את תעשיית שמן האקליפטוס המסחרי בשנת 1852 ליד דנדנונג, ויקטוריה, אוסטרליה, כאשר הקים מפעל זיקוק והפיק את השמן האתרי מהכימוטיפ הסינאול של אקליפטוס רדיאטה. זה הביא לכך שהכימוטייפ של סינאול הפך ל'שמן האקליפטוס' הגנרי, ו"שמן האקליפטוס של בוסיסטו" עדיין שורד כמותג.
שמן אקליפטוס הפך לתעשייה חשובה ביערות קליפת הברזל של ויקטוריה במהלך תקופת הבהלה לזהב של שנות ה-70. הנפט תואר לעתים קרובות כפלא הטבע של אוסטרליה ויוצא לשוק בינלאומי צומח, בעיקר למטרות רפואיות. שמן אקליפטוס היה מבוקש במיוחד במהלך השפעת הספרדית. מפעל זיקוק הוקם על ידי ועדת היערות ויקטוריה ב-Wellsford State Forest ליד בנדיגו ב-1926. המנהל של בית הספר הוויקטוריאני ליעור, אדווין ג'יימס סמנס, לקח על עצמו חלק גדול מהכימיה החלוצית להרכב שמן האקליפטוס. כבשני חילוץ הקיטור שלו נמצאים במוזיאון בבית הספר.
פאיאנס
פַאיַאנְס (באנגלית: Faience; בצרפתית: Faïence) הוא קרמיקה בעלת משמעות שונה בהתאם לתקופה. בתקופת הרנסאנס, זה היה שמם של כלי חרס צהובים עם זיגוג עליון (זיגוג בדיל). קרמיקה דומה היא המיוליקה, שהיא אריח אדום וקיבלה את שמה מהאי מיורקה). הפאיאנס קיבל את שמו מהעיר פאנצה באיטליה. החרסית מעוצבת לדיסק ונשרפת לטרקוטה. זיגוג הבדיל נמרח על החפצים שנשרפו בכבשן קודם לכן.
זיקאש
היסטוריה
ההשקעה הראשונה של זיקאש הושקעה בסוף אוקטובר 2016. הביקוש הראשוני היה גבוה, ותוך שבוע נסחרו מטבעות זיקאש תמורת חמשת אלפים דולר ליחידה. עשרה אחוזים מכל המטבעות שנכרו בארבע השנים הראשונות היו מוקצים לחברת זיקאש, עובדיה, המשקיעים וקרן זיקאש ללא מטרות רווח.
לילך גליקסמן
קורות חיים
בשנת 1983 השתתפה בסדרת הילדים "רחוב סומסום".
בשנת 2002, והיא בת 30, הופיעה בתפקיד עצמה בסדרת הטלוויזיה "שמש".
ג'רלדין מקיואן
מ-1951 עד 1971
בסוף שנות החמישים ותחילת שנות השישים של המאה העשרים הופיעה מקיואן בתיאטרון שייקספיר ממוריאל בסטרטפורד-אפון-אייבון, בתקופה שבה סטרטפורד התפתח למקום מפגש ללהקה השייקספירית המלכותית שהוקמה ב-1960. כמו כן הופיעה בתיאטרון אולדוויץ' הבית הראשון של הלהקה בלונדון.
אודינת
אודינת בספרות התלמודית
אודינת מכונה במקורות היהודיים "בן נצר". "נצור" מתועד בכתובות תדמוריות כאחד מאבות השושלת התדמורית. באיגרת רב שרירא גאון מסופר על פפא בן נצר, שליט תדמור, שהחריב את נהרדעא בשנת תק"ע למניין השטרות, שהיא שנת ד'י"ט, 258-259 לספירה. עם זאת יחיעם שורק סבור, בניגוד למקובל עד אליו בספרות המחקר, שפפא בר נצר שהחריב את נהרדעא אינו אודינת המפורסם אלא נסיך השייך לשושלת הזאת.
התלמוד מביא את בן נצר כדוגמה למצב ביניים בין מלך וליסטים, ובכך מיישב סתירה בין ברייתות. ההלכה קובעת שאשת איש שנבעלה אסורה לבעלה אלא אם כן היה זה אונס. ברייתא אחת טוענת שאישה שנשבתה בידי מלכות ונבעלה מותרת לבעלה ואם נשבתה בידי ליסטים אסורה לבעלה, וברייתא אחת גורסת ההפך. התלמוד מתרץ שהמקרה בו אסורה לבעלה הוא כאשר השובה הוא בן נצר, כלומר מצב ביניים בין מלכות לליסטות, מקור אחד מתייחס לזה כאל ליסטים ומקור שני מתייחס לזה כאל מלכות.
יחסי ספרד–צ'כיה
שיתוף פעולה
היחסים המוסדיים הבילטרליים ההיספניים-צ'כיים בתחום התרבות ממוסגרים בתוכנית ביצועית של שיתוף פעולה בתחום החינוך והתרבות, בהתאם לחוזה לשיתוף פעולה תרבותי בין ספרד לצ'כוסלובקיה שנחתם בשנת 1979, ולפיו צ'כיה ממשיכה את ההסכמים שנחתמו באותה תקופה.
השמרטפים
העונה הראשונה של הסדרה עלתה ב-6 באוקטובר 2021.
בן ויין
קריירת מועדונים
ב-30 בדצמבר 2022 חתם ויין על חוזה לשנתיים וחצי בפלימות' ארגייל מהפוטבול ליג הראשונה החל מ-1 בינואר 2023. עד לתום עונת ערך ויין תשע הופעות ליגה במדי המועדון, בהן הבקיע שער אחד. בתום העונה העפילה פלימות' ארגייל לפוטבול ליג צ'מפיונשיפ.
קלם
היסטוריה
לפי מפקד שנערך בשנת 1897, 2,710 תושבים מתוך 3,914 תושבי קלם היו חברים בקהילה היהודית בעיר. רובם היו סוחרים.
רוזה וולט-שטראוס
המאבק על זכות הבחירה לנשות היישוב
נשים יהודיות בארץ ישראל נלחמו על זכותן לבחור ולהיבחר למוסדות הלאומיים מאז שהחלו הדיונים על הקמת מוסדות היישוב היהודי בארץ לאחר הכיבוש הבריטי ותחילת המנדט. כשעלתה ד"ר רוזה וולט-שטראוס לארץ ישראל בשנת 1919, היא נוכחה, לתדהמתה, כי בניגוד לציפיות ולהבטחות, בקרב הציבור היהודי עדיין לא הוכר שוויון הזכויות של הנשים בבחירות למוסדות. הייתה לכך התנגדות גדולה מצד הרבנים והמנהיגים של היישוב הישן - בקרב היהדות החרדית וקהילות ספרדיות-מזרחיות, כמו כן בקרב איכרים יהודים שמרנים, שהסתמכו בעמדותיהם על ההלכה היהודית ועל המנהגים המסורתיים. תוך שנים ספורות, תחת לחצים מארגוני הנשים מהארץ ומחו"ל והודות לשינויים דמוגרפיים שהתחוללו בארץ ישראל עם הגעת גלי עולים חילונים בעלייה השלישית והרביעית, התנועה להשגת שוויון אלקטורלי לנשים היהודיות בארץ ישראל זכתה להצלחה. בשנת 1919 הוקמה התאחדות נשים עבריות לשיווין זכויות בארץ ישראל על ידי רוזה וולט שטראוס ושרה עזריהו וכן נשים אחרות, שנלחמו על זכותן להשתתף בחיים הציבוריים. כבר בבחירות הראשונות בשנת 1920 נבחרו נשים לאספת הנבחרים הראשונה, ביניהן חמש נציגות של מפלגת הנשים, אולם המאבק הסתיים בהצלחה רק בשנת 1926 והוא הגורם העיקרי לכך ששאלת זכותן של נשים לבחור ולהיבחר לא הועמדה בספק עם הקמת המדינה. בדצמבר 1925, לאחר חמש שנות מאבק, התקיימה אספת נבחרים שנייה, שבה כבר הייתה גם מפלגת נשים, והוכרזה זכות בחירה לנשים, כאשר היישוב הישן, החרדים, החרימו את הבחירות, ועם כינוסה של אספת הנבחרים השנייה בינואר 1926, הסתיים המאבק ונקבעה סופית זכות הבחירה לנשים.
טקס סגירת הגבול בין הודו לפקיסטן
רקע
בין הודו לפקיסטן שורר שלום, אך ההיסטוריה העקובה מדם יצרה בין אזרחי המדינות תחושת עוינות וחשדנות. לימים, הוקם בכפר ואגה מעבר גבול בין המדינות השכנות, ועד שנת 1999, מעבר גבול זה היה היחיד הפתוח בין שתיהן. בשנת 1959 התקיים הטקס הראשון של סגירת הגבול, ובמרוצת השנים הוא הפך למפגן ראווה של גאווה לאומית.
משולם פייביש לנגנר
ביוגרפיה
בנערותו גדל אצל אביו, היה הוגה בתורתו בצנעה, עד כדי כך כשליצני הקהילה פגשו בו הם שאלו לשמו. כך הסתגר בחדרו בראשית ימיו, ואף מסופר שלאחר נישואיו כשבאו בני משפחה לבקרו היה פונה אליהם באמירת שלום, ומתנצל כי עליו לעזוב באומרו "אין לי זמן, חייב אני לשוב ללימודי".
גאל אנגאנאמוי
קריירה
ביוני 2013, במהלך משחק בליגה הסרבית, כבשה אנגאנאמוי את השער המהיר ביותר בתולדות כדורגל הנשים. עם השריקה לפתיחת המשחק, בעטה אנגאנאמוי את הכדור מקו מחצית המגרש והכניעה את השוערת היריבה לאחר שתי שניות בלבד. חצי שנה לאחר מכן, היא עזבה את סרביה והצטרפה לעולה החדשה לליגה השוודית - אסקילסטונה יונייטד.
אליהו שטרנבוך
תולדות חייו
בי"ד באלול ה'תשט"ז התחתן עם מרים (נפטרה בכ"ד באייר ה'תשע"ה) בת רבי ברוך הגר בעל ה'מקור ברוך', מייסד חסידות סרט ויז'ניץ.
אנפה צבועה
האנפה מגיעה לאורך 43 עד 55 ס"מ ולמשקל ממוצע של 247–280 גרם בזכרים ו-225–242 גרם בנקבות, כשהזכרים כבדים מעט יותר מהנקבות אך בשאר התכונות דומים. במראה יכולה לבלבל עם אנפה לבנת-צוואר, החיה באותם אזורים אך גדולה וגבוהה יותר.
אנפה זו בעלת נוצות לבנות לאורך הבטן והחזה והכנפיים, הגב, הצוואר ואחורי הראש חומים עד שזופים. החלק העליון של הראש כהה ובעל ציצה מזדקרת שחורה. העיניים והמקור צהובים ותחתית הגרון צהובה-בהירה. הצעירים דומים מעט לבוגרים אך פניהם לבנים לגמרי, למעט המקור הצהוב והם חסרי ציצה שחורה (בעבר סברו שהם מין נפרד של אנפה).